Каламарас завършва Школата през 1953 година, като получава първа награда за скулптура. По това време завършва първата си работа на открито, мраморен бюст на македономаха (деец на Гръцката пропаганда в Македония) Гоно Йотов (Гонос Йотас), разположен в парка на Бялата кула в македонската столица Солун. Следва паметникът на героя от Гръцката война за независимост Ангел Гацо (Ангелис Гацос), разположен на централния площад в мъгленското градче Съботско (Аридеа), Централна Македония. Това е първият монументален труд на Каламарас.